Wolfgang Weider

**Wolfgang Weider** (1932–2024) var en tysk katolsk prelat og hjelpebiskop i erkebispedømmet Berlin.

## Liv og virke
### Bakgrunn
Wolfgang Weider vokste opp i en katolsk familie i Berlin-Karlshorst. Han hadde en biologisk bror; etter slutten av andre verdenskrig adopterte hans foreldrene en krigsforeldreløs. Fra 1939 gikk Weider i fire år på barneskole. Under krigen ble han evakuert til Zittau i 1943, hvor hans besteforeldre og tante bodde. Han gikk på gymnasiet der.  

Etter at han kom tilbake til Berlin i mars 1945, opplevde han bombekampanjen og senere invasjonen av sovjetstyrkene og evakueringen av bydelen ettersom sovjeterne etablerte sin militæradministrasjon for Tyskland her. Siden familiens leilighet lå i utkanten av bydelen, ble ikke familien berørt, noe som førte til at de tilbød husly til folk i leiligheten. 

Weider hadde lyst til å bli prest i en tidlig alder. I 1951 fullførte han sin Abitur i Vest-Berlin fordi han i øst ikke hadde noen mulighet til å ta eksamen med de gamle språk som krevdes for prestestudiene. Han studerte teologi og filosofi i Fulda og fra 1953 i Erfurt.

### Prest
Wolfgang Weider ble diakonviet den 7. april 1957 og presteviet den 21. desember 1957 av biskop Julius Döpfner i *St. Joseph-kirken* i Berlin-Wedding.  Han var så kapellan i *Mater Dolorosa* menighet i Berlin-Buch og fra 1962 i *Herz Jesu* menighet i Berlin-Prenzlauer Berg. I 1966 overtok han ledelsen av menigheten i Berlin-Treptow som *Kuratus*. 

I 1971 ble han overført til Michendorf utenfor Berlin som sogneprest, hvor han også var religionslærer for katolske barnehagelærere og sykepleiere. 

I 1976 kalte kardinal Alfred Bengsch ham til det biskopelige ordinariat i Øst-Berlin, hvor han i mange år arbeidet som personalsjef for presteskap og pastoralassistenter i den østlige delen av bispedømmet. I 1981 ble han utnevnt til domkapitular ved Sankt Hedwigkatedralen.

### Hjelpebiskop i Berlin
Den 13. februar 1982 utnevnte pave Johannes Paul II ham til titulærbiskop av *Uzita* og hjelpebiskop i Berlin. Han ble ordinert til biskop den 25. mars samme år av Berlin-biskop Joachim Meisner, medkonsekratorer var biskopene Heinrich Theissing (Schwerin) og Theodor Hubrich (Magdeburg). 

Metalldesigneren Hubert Kleemann i Gosen laget hans pektoralkors. Kardinal Joachim  Meisner ga ham et bispekors med en gjengivelse av Spandau-korset da bispekorset hans med silhuetten av den delte byen hadde mistet sin symbolkraft etter den tyske gjenforening i 1990.

Weider var biskoppelig vikar for ansatte i prestetjenesten fra 1984 til 2003 og fra 1991 også leder for personalavdelingen i det biskoppelige ordinariat. Inntil han gikk av med pensjon var han biskoppelig vikar for liturgi og liturgiske tjenester. Under sedisvakansen i 1989 administrerte han bispedømmet Berlin som bispedømmeadministrator.

I Den tyske bispekonferanse var han medlem av Liturgikommisjonen fra 1991 og av Kommisjonen for ekteskap og familie fra 2001.

Da hjelpebiskop Weider fylte 75 år 29. oktober 2007, tilbød han pave Benedikt XVI sin aldersbetingede fratreden. Hjelpebiskop Weider forble etter pavens ønske i embetet frem til innsettelsen av hans etterfølger Matthias Heinrich den 19. april 2009. 

Søndag Gaudete i 2017, den 17. desember, feiret hjelpebiskop Weider sitt diamantjubileum som prest med en pontifikalmesse i St. Hedwigkatedralen.

### Død
Wolfgang Weider bodde sist på et berlinsk sykehjem og døde på Askeonsdag 2024. 

Den 27. februar 2024 ble han gravlagt på St. Hedwig-kirkegården i Berlin-Alt-Hohenschönhausen.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Erkebiskop [[Joseph von Schork]] (1829-1905) *1891
* Biskop [[Ferdinand von Schlör]] (1839-1924) *1898
* Erkebiskop [[Johann Jakob von Hauck]] (1861-1943) *1912
* Erkebiskop [[Joseph Otto Kolb]] (1881-1955) *1935
* Kardinal [[Julius August Döpfner]] (1913-1976) *1948
* Kardinal [[Alfred Bengsch]] (1921-1979) *1959
* Biskop [[Hugo Aufderbeck]] (1909-1981) *1962
* Kardinal [[Joachim Meisner]] (1933-2017) *1975
* Biskop *Wolfgang Weider'' (1932-2024) *1982

## Referanser